৪২ টাকা না দিতে পেরে মেয়েকে হারালেন মা। মর্মান্তিক এই ঘটনাটি ঘটেছে বীরভূমের রামপুরহাটে।
রামপুরহাটের মিল্কিডাঙার বাসিন্দা প্রভাতী মাল সন্তোষপুর জি এন উচ্চ বিদ্যালয়ের দ্বাদশ শ্রেণির ছাত্রী। এ বছরই উচ্চ মাধ্যমিকে বসার কথা ছিল তাঁর। সোমবার স্কুলে অ্যাডমিট কার্ড আনতে যাওয়ার আগে মায়ের কাছে ৪২ টাকা চায় প্রভাতি। কিন্তু, তা দিতে রাজি হননি প্রভাতির মা। অভিমানে কীটনাশক খায় প্রভাতি। মঙ্গলবার বর্ধমান মেডিক্যাল কলেজে হাসপাতালে মৃত্যু হয় তাঁর। 
 
প্রভাতির বাবা আনন্দ মাল পেশায় দিনমজুর। পরিবারের দাবি, আর্থিক অনটনের জন্যই প্রভাতির দাবি মতো ৪২ টাকা দিতে চাননি তাঁর মা পার্বতী মাল। সোমবার কীটনাশক খাওয়ার সঙ্গে সঙ্গেই প্রভাতিকে স্থানীয় হাসপাতালে নিয়ে যাওয়া হয়। সেখান থেকে তাঁকে বর্ধমান মেডিক্যাল কলেজ হাসপাতালে রেফার করা হয়। মঙ্গলবার সেখানেই মৃ্ত্যু হয় ওই ছাত্রীর। 
৪২ টাকার জন্য প্রভাতির মৃত্যুকে মেনে নিতে পারছেন না প্রতিবেশীরাও। 
দেখুন ভিডিও—